
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 113/1182 кв.м ид. ч. от УПИ V-124,125 в кв. 8, целият с площ 1182 кв.м, по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с вх.№94-01-350/05.01.2022г. от А. К. А., с искане за прекратяване на съсобственост в урегулиран поземлен имот (УПИ) V-124,125, кв. 8 по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас притежава 113/1182 кв.м ид. ч. от УПИ V-124,125 в кв. 8, целият с площ 1182 кв.м, по плана на кв. Банево, гр. Бургас, отреден „за жилищно строителство“, при граници: север - УПИ ІV-136,137 и УПИ ХV-123; изток - улица; юг - УПИ VІ-132,133; запад - УПИ ХІV-124,125, отразен в Кадастралната карта на гр. Бургас, като ПИ с идентификатор 07079.705.4130 и площ 1177 кв.м, за които има съставен Акт №10153/11.01.2023г. за частна общинска собственост.
Съсобственици с Община Бургас в УПИ V са заявителят А. К. А., притежаващ 715/1182 кв.м ид.ч., съгласно н.а.№143, том ІV, рег. №4571, дело №675 от 27.10.2004г., В. П. Д., притежаващ 215/1170 кв.м ид.ч., съгласно н.а.№139, том V, дело №4131 от 03.06.1998г. и Д. Н. И., притежаващ 110/1170 кв.м ид.ч., съгласно н.а.№142, том V, дело №4134 от 03.06.1998г.
Съгласно представените документи собствеността на физическите лица в имота възлиза общо на 1040/1182 кв.м ид. части.

За имота са изготвени комбинирана – скица от 12.07.2021г. и удостоверения рег. № 94-01-10503/1/03.08.2021г. и №94-01-10503/3/08.04.2022г. на дирекция „Устройство на територията“ при Община Бургас, от които е видно, че останалите 29/1182 кв.м ид ч. от УПИ до пълната площ на имота не са общинска собственост, а представляват части от имоти с пл. № 124,125.
Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 113/1182 кв.м ид. ч. от УПИ V-124,125 в кв. 8 по плана на кв. Банево, гр. Бургас, на оценител на имоти, вписан в регистъра на независимите оценители в Република България, определена в размер на 8 860 лв. (осем хиляди осемстотин и шестдесет лева), без ДДС.
Данъчната оценка на имота, предмет на продажба е 2644,20 лв. (две хиляди шестстотин четиридесет и четири лева и двадесет стотинки).

Имотът е включен в Програмата за управление и разпореждане с общинската собственост на Община Бургас за 2023 г. по реда на чл. 8, ал. 9 от ЗОС.
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 08.02.2023г. на Комисия, назначена с моя Заповед №2895/23.08.2022г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

Да се прекрати съсобствеността между Община Бургас и А. К. А. с ЕГН *** и постоянен адрес: гр. Бургас, чрез продажба на 113/1182 (сто и тринадесет от хиляда сто осемдесет и два) кв.м идеални части от недвижим имот, актувани с Акт №10153/11.01.2023г. за частна общинска собственост,  представляващи идеална част от урегулиран поземлен имот (УПИ) V-124,125 (пет римско за имот с планоснимачни номера сто двадесет и четири и сто двадесет и пет), целият с площ 1182 (хиляда сто осемдесет и два) кв.м в кв. 8 (осем), отреден "за жилищно строителство" по действащия план на кв. Банево, гр. Бургас, при граници на целия имот: север - УПИ ІV-136,137 и УПИ ХV-123; изток - улица; юг - УПИ VІ; запад - УПИ ХІV-124,125, отразен като поземлен имот (ПИ) с идентификатор 07079.705.4130 (нула седем нула седем девет точка седем нула пет точка четири едно три нула), с площ 1177 (хиляда сто седемдесет и седем) кв.м по КК на гр. Бургас, при съседи: 07079.705.4131, 07079.705.135, 07079.705.3005, 07079.705.136, 07079.705.123, за сумата от 8 860 лв. (осем хиляди осемстотин и шестдесет лева), без ДДС.

Приложение: Заявление с вх.№94-01-350/05.01.2022г. в Община Бургас; Акт №10153/11.01.2023г. за частна общинска собственост; Скица № 15-271544-13.03.2023г., издадена от СГКК-Бургас; скица по ПУП, издадена от Община Бургас; удостоверения рег. № 94-01-10503/1/03.08.2021г. и №94-01-10503/3/08.04.2022г. на дирекция „Устройство на територията“ при Община Бургас; н. а. №143, том ІV, рег. №4571, дело №675 от 27.10.2004г.; н. а. №139, том V, дело №4131 от 03.06.1998г.; н. а. №142, том V, дело №4134 от 03.06.1998г.; Протокол от 08.02.2023г. на комисията, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС
